Sekolah Menengah Kebangsaan Sultan Omar

Sejarah

Merupakah sekolah tertua di daerah Dungun. Dahulunya merupakan sekolah berasrama.
SMK Sultan Omar yang ada sekarang berakar umbi daripada Dungun English School (Sekolah Inggeris Dungun). Kewujudannya bermula pada tahun 1959 apabila 35 orang murid Dungun English School peringkat rendah yang lulus Malayan Secondary School Enterance Examination  (Peperiksaan masuk ke Sekolah Menengah Malaya) memasuki peringkat menengah (Tingkatan Satu). Kumpulan murid perintis ini menduduki peperiksaan Lower Certificate Of Education(Sijil Rendah Pelajaran) pada tahun 1961. Seramai 19 orang calon dapat melanjutkan  pelajaran ke Tingkatan Empat pada tahun 1962, dan menduduki peperiksaan Over Sea Certificate (Sijil Persekolahan Seberang Laut) dan Federal Malayan Certificate (Sijil Pelajaran Persekutuan Tanah Melayu) pada tahun 1963.
           Pada Januari 1963, peringkat menengah telah melaksanakan pentadbirannya sendiri apabila dipisahkan daripada peringkat rendah dan dinamakan Sekolah Menengah Inggeris Dungun.Pada tahun 1963 juga sekolah menerima kumpulan pertama pelajar Tingkatan Satu Aliran Melayu. Guru Besar pertama yang mentadbir DESS ialah Encik Lim Teh Eng. Pembukaan rasmi sekolah ini disempurnakan oleh Menteri Pelajaran, Encik Mohd Khir bin Johari pada 25 Jun 1968. DESS ditukar namanya kepada Sekolah Menengah Sultan Omar pada tahun 1975. Pemilihan nama baharu ini dibuat sempena nama Sultan Terengganu yang kesembilan. Pada ketika itu juga pertukaran aliran daripada aliran Inggeris kepada aliran Melayu telah berlaku sepenuhnya. Pada tahun 1989, pengajian tingkatan enam bermula apabila 31 orang pelajar ditempatkan di sebuah kelas Tingkatan 6 Rendah Aliran Sastera.
Semenjak 1959 hingga kini, Guru Besar dan Pengetua yang mengetuai Sekolah Menengah Kebangsaan Sultan Omar iaitu :-
1)              En. Abdul Manap bin Said                  -           1959 hingga 1960
2)              En. M.F Kularatham                            -           1960 hingga 1962
3)              En. Lim Teng Eng                               -           1963 hingga 1966
4)              En. Douglas Menasseh                      -           1966 hingga 1967
5)              En. Jamaluddin bin Ali                        -           1967 hingga 1968
6)              En. Gilbert Khoo                                 -           1968 hingga 1970
7)              En. Mahan Singh                                -           1970 hingga 1972
8)              En. T.N Varughese                               -           1972 hingga 1979
9)              En. Hussein bin Salleh                          -           1980 hingga 1982
10)           Haji Ismail bin Mohd                            -           1983 hingga 1985
11)           En. Ong Teow Leng                             -           1986 hingga 1988
12)           Haji Said bin Nik                                  -           1988
13)           Haji Che Daud@Zakaria bin Yacob    -           1988 hingga 1991
14)           Haji Noor bin Bakar                             -           1991 hingga 1992
15)           Hajah Ainun Jamilah bt Mohd Ali       -           1992
16)           Haji Zaid bin Chik                                -           1992 hingga 1995
17)           Haji Abdullah bin Ali                           -           1996 hingga 1999
18)           YM Tengku Anuar bin Tengku Dalam  -           2000 hingga 2001
19)           En. Jain bin Awang                             -           2001 hingga 2004
20)           En. Ab Malik bin Musa Dali                 -           2004 hingga 2009
21)           En. Abdul Rahman bin Husin               -           2009 hingga 2013
22)        Tn Hj Md Zain bin Muda                      -           2013 hingga 2014
23)        En Wan Su bin Wan Jaffar                   -          2014 hingga 2016
24)        Pn. Hjh. Noor Maziah Bt. Abd. Rahman -        2016 hingga Mac 2018
25)        Tn. Hj. Zulkefly bin Abd Rahim           -           Mac 2018 hingga sekarang